ÚRAD VLÁDY
    SLOVENSKEJ REPUBLIKY
            sekcia vládnej legislatívy

                                                                                                              Na rokovanie vlády SR
                                                                                                              Dňa 17.mája 2006 
                                                                                                              K materiálu č.9120 /2006
                                                                                                              K bodu č. 9

S T A N O V I S K O

k návrhu nariadenia vlády Slovenskej republiky, ktorým sa vydávajú  stupnice platových taríf zamestnancov  pri výkone práce vo verejnom záujme

I.

     Návrh nariadenia vlády Slovenskej republiky, ktorým sa vydávajú stupnice platových taríf zamestnancov pri výkone práce vo verejnom záujme predkladá na rokovanie  vlády SR ministerka práce, sociálnych vecí a rodiny Iveta Radičová.

      Návrh nariadenia vlády sa  predkladá v súlade s § 28 ods. 1 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov, ktorý splnomocňuje vládu Slovenskej republiky na jeho vydanie.

      Prekladaný návrh nariadenia vlády nemá vplyv na zamestnanosť a tvorbu pracovných miest, ani dopad na životné prostredie. Finančné krytie z hľadiska štátneho rozpočtu je zabezpečené zákonom č. 655/2005 Z.z. o štátnom rozpočte na rok 2006. Dopady na štátny rozpočet a na rozpočty vyšších územných celkov a obcí sú vyčíslené v doložke finančných, ekonomických, enviromentálnych vplyvov, vplyvov na zamestnanosť a podnikateľské prostredie.

 
     
II.

       Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 16.mája  2006 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády predložiť jeho nové znenie.

III.

        Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady vlády ( 3 pripomienky ), preto odporúča vláde SR návrh nariadenia vlády SR v predloženom znení schváliť.

 V Bratislave dňa 16.mája 2006
 Vypracovala: K. Gališinová    

                                                                                                                Štefan G r m a n
                                                                                                                 generálny riaditeľ
	  sekcie vládnej legislatívy